《栗里华阳窝辞 笙》
宋代·王质

山不风兮风不松，■磕兮自生松风。夫何所嗜之太酷兮，山林将安为容。

下坂兮飞鞚，袤川兮深弓。去彼取此兮但空，斯情兮焉穷。

王母去兮云归，王子来兮霜霏。凤皇兮惊飞，明月在天兮星稀。

畴昔兮成非，是耶非耶焉知。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。